66. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ    ΤΗΣ ΚΥΒΕΡΝΗΣΗΣ ΚΑΙ   ΔΗΜΟΣΙΑΣ ΤΑΞΗΣ Αριθ.11943 Φ 016.5/6 της 12/21 Ιουλ.1983   (ΦΕΚ Β΄422) Για την ίδρυση στο Συντονιστικό Επιτελείου του Υπουργού Δημόσιας Τάξης Διευθύνσεων Εκπαίδευσης, Μελετών και Δημοσίων Σχέσεων. Έχοντες υπόψη: α.Τις διατάξεις του Ν.Δ.4426/1964 «περί συστάσεως Υπουργείου Δημόσιας Τάξης» όπως τροποποιήθηκε με το Ν.Δ.7/1973 και Νόμ.772/1978. β.Τις διατάξεις του άρθρ.14 του Νόμ.1232/1982 «επαναφορά σε ισχύ, τροποποίηση και συμπλήρωση του Ν.Δ.4352/1964 και άλλες διατάξεις», όπως ερμηνεύτηκε με τις διατάξεις του άρθρ.ΙΙ του Νόμ.1256/1982. γ.Τις διατάξεις του Π.Δ.668/1978 «περί οργανισμού του Υπουργείου Δημόσιας Τάξης», αποφασίζουμε: Σελ.16,46 Tεύχος ΣΤ71-Σελ.8 ΄Ιδρυση - Υπαγωγή - Γενική αρμοδιότητα Άρθρ.1.-Ιδρύουμε στο Υπουργείο Δημόσιας Τάξης Δ/νσεις Εκπαίδευσης, Μελετών και Δημοσίων Σχέσεων, υπαγόμενες στο Συντονιστικό Επιτελείο, με γενικές αρμοδιότητες την υποβοήθηση του έργου του Υπουργού στους ευαίσθητους αυτούς τομείς. Διεύθυνση Εκπαίδευσης (Αποστολή) Άρθρ.2.-Η Διεύθυνση Εκπαίδευσης έχει αποστολή την άρτια εκπαίδευση των δοκίμων σε όλες τις βαθμίδες εκπαίδευσης των Σχολών των Σωμάτων Ασφαλείας, την προαγωγή του επιπέδου της μέχρι σήμερα συντελουμένης μετεκπαίδευσης επιμόρφωσης, εξειδίκευσης και τεχνικής κατάρτισης του προσωπικού των Σωμάτων Ασφαλείας καθώς επίσης και την μελέτη, έρευνα, επεξεργασία χρησίμων στοιχείων για την αξιολόγηση της εκπαίδευσης και την βελτίωση των εκπαιδευτικών μεθόδων και προγραμμάτων. Διάρθρωση – επί μέρους αρμοδιότητες Άρθρ.3.-Την Δ/νση Εκπαίδευσης απαρτίζουν τα εξής τμήματα με τις σε κάθε ένα απ’ αυτά εντεταγμένες αρμοδιότητες. 1.Τμήμα Α΄ Επαίδευσης  α.Εισητήριες εξετάσεις των Σχολών Αξ/κών και Υπαξιωματικών Χωρ/κής, Αστυν.Πόλεων και Πυροσβεστικού Σώματος. β.Εκπαίδευση (Θεωρητική-Πρακτική) δοκίμων Αξ/κών Υπαξ/κών και κατωτέρων, εκπαιδευτικά προγράμματα, διορισμός καθηγητών, έγκριση προμήθεια συγγραμάτων, επιλογή εκπαιδευτικών βοηθημάτων. γ.Λειτουργία Σχολείων Επαγγελματικής Μετεκπαίδευσης Ανθ/στων Χωρ/κής, Ανθυπαστυνόμων και Πυρονόμων (εισαγωγή, εκπαίδευση - εκπαιδευτικά προγράμματα διορισμός καθηγητών προμήθεια συγγραμάτων).  4.Α.α.65-66 Υπουργείο Δημόσιας Τάξης (Οργανικές Διατάξεις)  2.Τμήμα Β΄ Μετεκπαίδευσης α.Μετεκπαίδευση-επιμόρφωση-τεχνική κατάρτιση Αξιωματικών, Υπαξ/κών, Χωρ/κων και προς αυτούς εξομοιούμενους της Αστυνομίας Πόλεων και του Πυροσβεστικού Σώματος (στην ημεδαπή ή αλλοδαπή), διορισμός καθηγητών, εκπαιδευτικά προγράμματα, βοηθήματα διδασκομένης ύλης. β.Συμμετοχή Αξ/κών, Ανθ/στών, Υπαξ/κών, Χωρ/κων και προς αυτούς εξομοιουμένους της Αστυνομίας Πόλεων και του Πυροσβεστικού Σώματος, σε επιμορφωτικά ή άλλα ειδικά σχολεία των Ενόπλων Δυνάμεων, των Δημοσίων Υπηρεσιών, των διαφόρων Οργανισμών και άλλων φορέων. γ.Μετεκπαίδευση-Επιμόρφωση Πολιτικών Υπαλλήλων. δ.Λειτουργία σχολείων ξένων γλωσσών, βιβλιοθήκες, Πολιτιστικές εκδηλώσεις για εκπαιδευτικούς σκοπούς, Αξιολόγηση-Σύσταση- Προμήθεια επαγγελματικών ή άλλων βιβλίων. Διεύθυνση Μελετών (Αποστολή) Άρθρ.4.-Η Διεύθυνση Μελετών έχει αποστολή την διάρθρωση οργάνωση και λειτουργία σε σύγχρονα πλαίσια των Υπηρεσιών των Σωμάτων, την δημιουργία του αναγκαίου για τον σκοπό αυτό νομοπαρασκευαστικού έργου, την παρακολούθηση, έκδοση σε «συλλογή νόμων» και διαρκή ενημέρωση της ισχύουσας νομοθεσίας του τομέα του Υπουργείου Δημόσιας Τάξης και την συγκέντρωση, ταξινόμηση, μελέτη επεξεργασία, αξιολόγηση και αξιοποίηση των στατιστικών και άλλων στοιχείων. Διάρθρωση-επί μέρους αρμοδιότητες Άρθρ.5.-Την Διεύθυνση Μελετών απαρτίζουν τα εξής Τμήματα με τις σε κάθε ένα απ’ αυτά εντεταγμένες αρμοδιότητες. 1.Τμήμα Α΄ Οργάνωσης-Προγραμματισμού α.Οργανωτική διάρθρωση Σωμάτων, καθ’ ύλην και κατά τόπον αρμοδιότητα αυτών, Οργάνωση Υπηρεσιών (ίδρυση, κατάργηση, συγχώνευση κ.λ.π.), κατανομή οργανικής δυνάμεως. β.Καθορισμός στόχων και κατάργηση προγραμμάτων δράσεως Σωμάτων, Απολογισμός δράσης, Μελέτη ιδιαίτερης σημασίας θεμάτων, που αφορούν τα Σώματα. γ.Κανονισμοί εσωτερικής λειτουργίας Υπηρεσιών. Κανονισμοί Αρχηγείων, προτάσεις για νομοθετική ρύθμιση θεμάτων. 2.Τμήμα Β΄ Νομοθεσίας α.Κατάρτιση και νομοθετική επεξεργασία σχεδίων νόμων, κανονιστικών δ/των και κανονιστικών αποφάσεων Υπουργού, Επεξεργασία και τελική διατύπωση ερωτημάτων προς τις εισαγγελικές αρχές και προς τον Νομικό Σύμβουλο του Υπουργείου, Επεξεργασία Αστυνομικών Διατάξεων, μέριμνα για την έγκριση και δημοσίευσή τους. β.Κοινοποίηση νόμων, κανονιστικών διαταγμάτων και κανονιστικών αποφάσεων, έκδοση ερμηνευτικών ή καθοδηγητικών εγκυκλίων. γ.Απαντήσεις στον κοινοβουλευτικό έλεγχο. 3.Τμήμα Γ΄ Τεκμηρίωσης α.Συγκέντρωση, ταξινόμηση, επεξεργασία και αξιοποίηση των στατιστικών στοιχείων που αφορούν την δράση των Σωμάτων. β.Μετάφραση ξενογλώσσων κειμένων, συγκέντρωση και ταξινόμηση συγγραμμάτων, βιβλίων περιοδικών κ.λ.π. που ενδιαφέρουν τα Σώματα. γ.Τήρηση και ενημέρωση της βιβλιοθήκης του Συντονιστικού Επιτελείου του Υπουργείου Δημόσιας Τάξης, και των Σωμάτων. 4.Τμήμα Δ΄ Κωδικοποίησης Νομοθεσίας Συγκέντρωση, μελέτη, επεξεργασία, συσχέτιση και ταξινόμηση νομοθεσίας, νομολογίας και γνωμοδοτήσεων που αφορούν τα Σώματα, έκδοση του κώδικα «Συλλογή νόμων» με βάση την ύλη, διαρκής ενημέρωση της Συλλογής νόμων. «5.ΤΜΗΜΑ Ε΄ Σχέσεων μετά των Ευρωπαϊκών Κοινοτήτων. Η αποστολή, η διάρθρωση, η επάνδρωση και η λειτουργία του Τμήματος έχουν καθοριστεί με τις υπ’ αριθ.8571 Φ.017.32/29κ από 25.7.1980 και 14968 Φ.017.32/29κα από 2.9.1980 υπουργικές αποφάσεις, οι οποίες εξακολουθούν να ισχύουν». Η παρ.5 προστέθηκε από την 11573 Φ.016.5/6α/26-26 Ιουν.1984(ΦΕΚ Β΄420) απόφ. Υπ. Προεδρ. Κυβερν. και Δημόσιας Τάξης. Διεύθυνση Δημοσίων Σχέσεων (Αποστολή) Άρθρ.6.-Η Δ/νση Δημοσίων Σχέσεων έχει αποστολή την προβολή της δραστηριότητας των Σωμάτων και την οργάνωση κοινωνικών εκδηλώσεων, την ανάπτυξη του αθλητισμού, την καλλιέργεια διεθνών δημοσίων σχέσεων, την συγγραφή της Ιστορίας των Σωμάτων, την ίδρυση μουσείων και την οργάνωση μουσειακών και άλλων εκθέσεων. Διάρθρωση-επί μέρους αρμοδιότητες Άρθρ.7.-Την Δ/νση Δημοσίων Σχέσεων απαρτίζουν τα εξής Τμήματα, με τις σε κάθε ένα απ’ αυτά εντεταγμένες αρμοδιότητες. 1.Τμήμα Α΄ Ενημέρωσης α.Ενημέρωση επί του ημερησίου περιοδικού και ξένου τύπου. β.Χρησιμοποίηση των μέσων μαζικής ενημέρωσης. γ.Περιοδικές εκδόσεις των Σωμάτων. δ.Διεθνείς δημόσιες σχέσεις, συνέδρια Αστυνομικού και Πυροσβεστικού ενδιαφέροντος. 2.Τμήμα Β΄ Κοινωνικών εκδηλώσεων α.Εκδηλώσεις προβολής της δραστηριότητας των Σωμάτων. β.Ανάπτυξη αθλητισμού-Διάθεση μουσικής σε διάφορες εκδηλώσεις. γ.Εθιμοτυπία, τελετές, πολιτιστικές εκδηλώσεις. δ.Συλλογή, επεξεργασία στοιχείων για την συγγραφή της Ιστορίας των Σωμάτων, Ίδρυση Μουσείων, οργάνωση μουσειακών και άλλων εκθέσεων.  (Αντί για τη σελ.16,47) Σελ.16,47(α) Τεύχος Ζ121-Σελ.3 Υπουργείο Δημόσιας Τάξης (Οργανικές Διατάξεις) 4.Α.α.66  ε.Διαχείριση των οικονομικών πόρων της Διεύθυνσης. Προσωπικό-Επάνδρωση Άρθρ.8.-1.Το σε Αξ/κούς, Ανθ/στές και προς αυτους εξομοιουμένους, Υπαξ/κούς, κατώτερα όργανα και πολιτικούς υπαλλήλους προσωπικό των Διευθύνσεων που αναφέρονται στην παρούσα, προέρχεται από την οργανική δύναμη των Σωμάτων Χωρ/κής, Αστυνομίας Πόλεων και Πυροσβεστικού Σώματος, κατ’ αναλογία της οργανικής δύναμης κάθε Σώματος. 2.Στους επισυναπτομένους πίνακες εμφανίζεται η προβλεπόμενη κατά βαθμούς, κατηγορίες και Σώματα δύναμη, ως και η κατανομή αυτής, για κάθε διεύθυνση. Διευθυντές διευθύνσεων Άρθρ.9.-1.Διευθυντές των Δ/νσεων τοποθετούνται Συνταγματάρχες Χωροφυλακής ή Αστυνομικοί Δ/ντές Α΄ Τάξεως. α.Προΐστανται των Δ/νσεων, εισηγούνται και προκαλούν τις αποφάσεις της ιεραρχίας των Σωμάτων και του Υπουργείου επί των ιδιαίτερης σπουδαιότητας θεμάτων. β.Λαμβάνουν γνώση της εισερχόμενης αλληλογραφίας αρμοδιότητός των και δίνουν οδηγίες και κατευθύνσεις για τις ενέργειες που πρέπει να γίνουν. γ.Συντονίζουν, εποπτεύουν και ελέγχουν την εργασία του προσωπικού των Δ/νσεων και παρέχουν τις αναγκαίες οδηγίες και κατευθύνσεις. δ.Επί των εισηγήσεων για τις οποίες απαιτείται απόφαση της ιεραρχίας διατυπώνουν εγγράφως την γνώμη τους. ε.Διατάσσουν την συγκρότηση ομάδων εργασίας από τους Τμηματάρχες επιτελείς Αξ/κούς της Δ/νσης για την συλλογική έρευνα και μελέτη σημαντικών θεμάτων. 2.Σε περίπτωση απουσίας ή κωλύματος αναπληρώνονται από τον κατά βαθμό ανώτερο ή αρχαιότερο Τμηματάρχη. Τμηματάρχες Άρθρ.10.-1.Τμηματάρχες των Δ/νσεων τοποθετούνται Αντ/ρχες της Χωρ/κής, Αστυνομικοί Δ/ντές Β΄ Τάξεως και Αντιπύραρχοι. α.Προΐστανται των Τμημάτων και είναι άμεσοι βοηθοί του Δ/ντού της Δ/νσης. β.Συντονίζουν, εποπτεύουν και ελέγχουν την εργασία των Επιτελών Αξ/κών. γ.Μονογράφουν την εισερχόμενη αλληλογραφία και εφ’ όσον κρίνουν αναγκαίο ορίζουν τον Αξιωματικό ο οποίος θα χειρισθεί την συγκεκριμένη υπόθεση. δ.Επί των εισηγήσεων ή άλλων επιτελικών εργασιών διατυπώνουν εγγράφως την γνώμη τους. Σελ.16,48(α) Τεύχος Ζ121-Σελ.4 2.Σε περίπτωση απουσίας ή κωλύματος αναπληρώνονται από τον κατά βαθμό ανώτερο ή αρχαιότερο επιτελή αξιωματικό. Επιτελείς Αξιωματικοί Άρθρ.11.-Επιτελείς Αξιωματικοί τοποθετούνται Ταγ/ρχες, ή Μοίραρχοι, Αστυνόμοι Α΄ ή Β΄ Τάξεως, Επιπυραγοί ή Πυραγοί. α.Προΐστανται των Γραφείων, είναι άμεσοι βοηθοί των Τμηματαρχών και υπεύθυνοι για την ταχεία και ορθή διεκπεραίωση των υποθέσεων της αρμοδιότητάς τους. β.Εκτός από την τρέχουσα επιτελική εργασία, συντάσσουν αυτεπάγγελτα ή κατόπιν εντολής του Τμηματάρχου εισηγήσεις για την βελτίωση και προαγωγή γενικότερα των θεμάτων τα οποία χειρίζονται. Τελικές Διατάξεις Άρθρ.12.-1.Από της δημοσίευσης της παρούσας απόφασης καταργούνται: α.Τα τμήματα Ι (Οργάνωσης-Προγραμματισμού- Μελετών) και ΙΙ (Εκπαίδευσης) της 3ης Δ/νσης Οργάνωσης Εκπαίδευσης του Συντονιστικού Επιτελείου του Υπουργείου Δημόσιας Τάξης. β.Το Τμήμα ΙΙ (Νομοπαρασκευαστικό-Νομικών Υποθέσεων) της 1ης Δ/νσης Δ/κού-Νομ/κού του Συντονιστικού Επιτελείου του Υπουργείου Δημόσιας Τάξης. γ.Οι Δ/νσεις Οργάνωσης, Εκπαίδευσης και η Υπηρεσία Δημοσίων Σχέσεων του Αρχηγείου Χωροφυλακής. δ.Τα Τμήματα Ι Οργάνωσης-Μεθόδων, ΙΙ Νομοθεσίας, ΙΙΙ Τεκμηρίωσης Βιβλιοθήκης Στατιστικής, IV Εκπαίδευσης Μετεκπαίδευσης Επιμόρφωσης και V Ιστορίας Ιστορικού Αρχείου και Μουσείου της 2ας Δ/νσης Προγραμματισμού Οργάνωσης Εκπαίδευσης του Αρχηγείου Αστυνομίας Πόλεων. ε.Η Υποδ/νση Σωματικής Πνευματικής Αγωγής του Αρχηγείου Αστυνομίας Πόλεων. στ.Τα Τμήματα Ι Νομοπαρασκευαστικό, ΙΙ Οργάνωσης Εκπαίδευσης, ΙΙΙ Αθλητισμού και IV Δημοσίων Σχέσεων της Δ/νσης Μελετών του Αρχηγείου του Πυροσβεστικού Σώματος. 2α.Οι αρμοδιότητες των Αρχηγών και των Υπαρχηγών των Σωμάτων για θέματα που αναφέρονται στην παρούσα δεν θίγονται, αλλά ενασκούνται από αυτούς με τις ιδρυόμενες νέες διευθύνσεις Εκπαίδευσης Μελετών και Δημοσίων Σχέσεων. β.Τις εισηγήσεις για την λήψη αποφάσεων από τον Υπουργό Δημόσιας Τάξης, θα προσυπογράφουν οι Υπαρχηγοί και οι Αρχηγοί των Σωμάτων κατ’ αντικείμενο αρμοδιότητας. γ.Η παρούσα να δημοσιευθεί στην Εφημερίδα της Κυβέρνησης. (Ακολουθούν πίνακες)  4.Α.α.66 Υπουργείο Δημόσιας Τάξης (Οργανικές Διατάξεις)